**UGOVOR O SUFINANSIRANJU ADAPTACIJE FASADE**

Ovaj ugovor zaključen je između:

**Opštine Bar, sa sjedištem u Baru, Bulevar revolucije broj 1, PIB 02015099**, koju zastupa predsjednik Opštine Dušan Raičević (u daljem tekstu: **Davalac sredstava**) i

**Stambene zgrade u Ulici \_\_\_\_\_\_\_\_\_\_ broj \_\_\_\_\_**, **PIB \_\_\_\_\_\_\_\_**, koju zastupa upravnik/ca \_\_\_\_\_\_\_\_\_\_\_\_\_\_\_\_\_\_(u daljem tekstu: **Korisnik sredstava**).

**PREDMET UGOVORA**

**Član 1**

Na osnovu rješenja Sekretarijata za komunalno-stambene poslove i zaštitu životne sredine broj \_\_\_\_\_\_\_\_\_\_\_\_\_\_ od \_\_\_\_\_\_\_\_\_. godine, a nakon sprovedenog Javnog konkursa za sufinansiranje adaptacije fasada zgrada na teritoriji opštine Bar (u daljem: tekstu: Konkurs), Davalac sredstava i Korisnik sredstava uređuju međusobna prava i obaveze, dinamiku i način isplate odobrenih sredstava i druga pitanja od značaja za sufinansiranje adaptacije fasada u odnosu na uslove Konkursa i dodijeljeni iznos sredstava.

Sastavni dio ovog Ugovora je ponuda izvođača radova \_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_, PIB \_\_\_\_\_\_\_\_\_\_\_\_\_\_ (u daljem: tekstu: Izvođač) podnijeta u postupku sprovođenja Konkursa i prihvaćena od strane Komisije za sprovođenjepostupka sufinansiranja adaptacije spoljnih djelova stambenih i stambeno-poslovnih zgrada na području opštine Bar, koja je obrazovana od strane predsjednika Opštine aktom broj 01-018/20-1613/1 od 30.06.2020. godine.

**Član 2**

Opština Bar sufinansira adaptaciju fasade zgrade Korisnika sredstava u iznosu do 50% ukupne prihvaćene predračunske vrijednosti radova iskazanih u ponudi Izvođača, odnosno u iznosu ne većem od **\_\_\_\_\_\_\_\_\_\_\_\_\_\_\_\_€** (slovima: \_\_\_\_\_\_\_\_\_\_\_\_\_\_\_\_ eura), na teret sredstava obezbijeđenih Budžetom Opštine za 2021. godinu, na poziciji ekonomske klasifikacije broj 415-2 – tekuće održavanje građevinskih objekata.

**Član 3**

Korisnik sredstava je dužan da zaključi ugovor o angažovanju Izvođača i ugovor o angažovanju stručnog nadzora na adaptaciji fasade u skladu sa propisima kojima je uređeno planiranje prostora i izgradnja objekata.

**Član 4**

Korisnik sredstava je dužan da Davaocu sredstava dostavi pozitivan konačan izvještaj stručnog nadzora o realizovanim radovima na adaptaciji fasade sa potpisanim listovima građevinske knjige i okončanom situacijom ovjerenom od strane stručnog nadzora, u roku od 10 dana od dana prijema istih.

Uz dokumentaciju iz stava 1 ovog člana, Korisnik sredstava dostavlja i ugovor o angažovanju stručnog nadzora.

**Član 5**

Sredstva iz člana 2 ovog Ugovora mogu se koristiti isključivo za realizaciju radova u skladu sa uslovima Konkursa, a prema opisu radova iskazanih u ponudi Izvođača.

**Član 6**

Sredstva iz člana 2 ovog ugovora isplatiće se jednokratno na račun Korisnika sredstava broj \_\_\_\_\_\_\_\_\_\_\_\_\_\_\_\_\_\_, kod \_\_\_\_\_\_\_\_\_\_\_\_\_\_ banke, u roku od 30 dana od dana dostavljanja pozitivnog konačnog izvještaja stručnog nadzora o realizovanim radovima na adaptaciji fasade sa potpisanim listovima građevinske knjige i okončanom situacijom ovjerenom od strane stručnog nadzora.

**Član 7**

Ukoliko je vrijednost izvedenih radova po okončanoj situaciji ovjerenoj od strane stručnog nadzora niža u odnosu na ponudu Izvođača, Davalac sredstava će isplatiti iznos od 50% ukupne vrijednosti radova iskazanih u okončanoj situaciji ovjerenoj od strane stručnog nadzora.

**Član 8**

Troškove koji nisu predviđeni ponudom i opisom radova u cjelosti snosi Korisnik sredstava.

Troškove stručnog nadzora nad izvođenjem radova na adaptaciji fasade u cjelosti snosi Korisnik sredstava.

**Član 9**

Ako se utvrdi da Korisnik sredstava nije ispunio obaveze utvrđene ovim Ugovorom, Davalac sredstava može Korisniku sredstava uskratiti pravo finansiranja utvrđeno ovim Ugovoru, kao i pravo na dodjelu finansijskih sredstava za sufinansiranje adaptacije fasada iz Budžeta Opštine Bar u sljedeće četiri godine.

**Član 10**

Davalac sredstava može raskinuti Ugovor bez pisanog obavještenja i bez plaćanja bilo kakve nadoknade u slučajevima kada:

1. Korisnik sredstava bez opravdanja ne ispuni bilo koju preuzetu obavezu;
2. je Korisnik sredstava odnosno lice ovlašćeno za zastupanje Korisnika sredstava pravosnažno osuđen za prekršaj počinjen zloupotrebom dužnosti i djelatnosti;
3. je Korisnik sredstava odnosno lice ovlašćeno za zastupanje Korisnika sredstava pravosnažno osuđen za neko od krivičnih djela propisanih Krivičnim zakonikom Crne Gore;
4. Korisnik sredstava daje lažne ili nepotpune izjave, podatke, informacije i dokumentaciju kako bi dobio sredstva iz ovog Ugovora.

**Član 11**

Korisnik sredstava je saglasan da Davalac sredstava koristi i objavljuje fotografije, video i audio zapise, promotivne i druge materijale vezane za radove koji su predmet ovog Ugovora, u svrhu promovisanja javnog konkursa za sufinansiranje adaptacije fasada zgrada kao doprinosa Opštine Bar unaprijeđenju kvaliteta stanovanja i estetskog doživljaja urbanih cjelina grada.

**Član 12**

Davalac sredstava ne snosi odgovornost, neposrednu ili posrednu, za povrede propisa ili štete proizišle iz bilo koje aktivnosti Korisnika sredstava u realizaciji radova i drugih postupanja koja su u vezi sa predmetom ovog Ugovora.

Korisnik sredstava ne može na Davaoca sredstava prenijeti odgovornost odnosno obavezu naknade štete koja proističe iz bilo kojih radnji preduzetih kao posljedica kršenja pravila ili propisa od strane Korisnika sredstava i/ili Izvođača ili njihovih zaposlenih tj. odgovornih lica ili pojedinaca za koje su ta lica odgovorna, ili kao posljedica kršenja prava treće strane.

**Član 13**

U slučaju spora u vezi sa sprovođenjem/primjenom ovog ugovora nadležan je Osnovni sud u Baru.

**Član 14**

Ovaj Ugovor sastavljen je u četiri (4) istovjetna primjerka, od kojih tri (3) primjerka zadržava Davalac sredstava, a jedan (1) primjerak zadržava Korisnik sredstava.

**Član 15**

Ugovor stupa na snagu danom potpisivanja.

U Baru, \_\_\_\_ . \_\_\_\_ .2021. godine

|  |  |  |
| --- | --- | --- |
| **DAVALAC SREDSTAVA****Opština Bar****Dušan Raičević, predsjednik** |  | **KORISNIK SREDSTAVA****Stambena zgrada u Ulici \_\_\_\_\_\_\_\_\_\_\_ broj \_\_\_\_\_\_\_\_****\_\_\_\_\_\_\_\_\_\_\_\_\_, upravnik/ca** |